***Veselie de Crăciun***

***Sugestie pt vizualizare:*** *Printează imaginile alăturate cu tabloul ,,neterminat” (fără lumini galbene la ferestre) şi eventual cu tabloul ,,terminat” ( cu lumini); Pregăteşte şi o pensulă cu culoare galbenă sau e de ajuns şi un simple marker galben; În timp ce povesteşti arată tabloul neterminat, iar când spui că pictorul a pictat lumini la ferestre- colorează şi tu lumini- la ferestre, în copac, pe zăpadă ca şi reflexie etc. Dacă ţi-e greu să colorezi te poţi ,,salva” punând direct imaginea cu tabloul terminat în faţa copiilor.*

**Într-un sat trăia un pictor. Un om bogat din preajmă a dat o comandă la el de un tablou care să aibe titlul de,, Veselie de Crăciun”. Artistul s-a şi apucat de lucru. El a desenat o stradă cu case într-un peisaj de iarnă, cu copaci şi umbrele nopţii căzând peste tot.**

**Omul bogat, trecând într-o zi pe acolo, s-a uitat la t abloul lui şi a exclamat:,,Oh, asta este tabloul meu?!...E frumos, dar… nu te supăra, arată cam trist şi palid…. Nu prea seamănă a veselie de Crăciun. “ Atunci, artistul a spus: ,, Domnule, tabloul un e terminat… ia un loc şi aşteaptă numai căteva minute…” Artistul luă o pensulă şi o înmuie în vopsea galbenă, apoi cu vârful pensulei pictă indată lumini la ferestre. Deodată, aspectul tabloului s-a schimbat, dând impresia unei fermecătoare seri de Crăciun!**

**Viaţa ta fără Isus este ca tabloul acela palid şi neterminat. Atunci însă când Isus este în inima ta şi îţi conduce viaţa, lumina Lui schimbă tabloul vieţii tale intr.-unul vesel şi frumos. Isus a spus: ,,Eu sunt lumina lumii!” ( Ioan 8:12) – Primeşte-L pe El în inima şi viaţa ta şi El va face toată diferenţa.`**

****